ข้อบังคับสภาทนายความข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๕๐ โดยที่เห็นเป็นการสมควรให้มีข้อบังคับว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๕๐อาศัยอำนาจตามความในมาตรา๒๗ แห่งพระราชบัญญัติทนายความ พ.ศ. ๒๕๒๘ นายกสภาทนายความโดยความเห็นชอบของสภานายกพิเศษแห่งสภาทนายความ จึงออกข้อบังคับดังต่อไปนี้ข้อ ๑ ข้อบังคับนี้เรียกว่า ข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๕๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้นายกสภาทนายความเป็นผู้รักษาการตามข้อบังคับนี้ข้อ ๔ ให้ยกเลิกข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศชาติศาสนา พระมหากษัตริย์ และประชาชน พ.ศ. ๒๕๔๓ และข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศชาติ ศาสนา พระมหากษัตริย์ และประชาชน (ฉบับที่ ๒) พ.ศ.๒๕๔๕ข้อ ๕ ในข้อบังคับนี้พระราชกฤษฎีกา หมายความว่า พระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘เครื่องราชอิสริยาภรณ์ หมายความว่าเครื่องราชอิสริยาภรณ์ตามพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘สมาชิก หมายความว่า สมาชิกสภาทนายความตามพระราชบัญญัติทนายความพ.ศ. ๒๕๒๘พนักงาน หมายความว่า พนักงานสภาทนายความตามข้อบังคับสภาทนายความ ว่าด้วยการพนักงานสภาทนายความ พ.ศ. ๒๕๓๐บุคคล หมายความว่า บุคคลที่ประกอบคุณงามความดีมีผลงานดีเด่นในการประกอบวิชาชีพทางกฎหมาย การศึกษาค้นคว้าวิจัยด้านกฎหมายหรือการส่งเสริมความสามัคคีและความสมานฉันท์ของมวลหมู่ผู้ประกอบวิชาชีพทางกฎหมายซึ่งส่งผลให้เกิดประโยชน์ต่อประเทศชาติ ศาสนา และประชาชนข้อ ๖ สมาชิกหรือพนักงานที่จะได้รับการเสนอชื่อขอพระราชทานเครื่องราชอิสริยาภรณ์ต้องเป็นสมาชิกหรือเป็นพนักงานมาแล้วไม่น้อยกว่าห้าปี หรือเป็นพนักงานตั้งแต่ระดับ๕ ขึ้นไป แล้วแต่กรณีข้อ ๗ สมาชิก พนักงานหรือบุคคลที่จะได้รับการพิจารณาเสนอชื่อขอพระราชทานเครื่องราชอิสริยาภรณ์ต้องมีคุณสมบัติและไม่มีลักษณะต้องห้ามดังนี้(๑) ต้องมีสัญชาติไทย(๒) มีความประพฤติดี ดำรงตนอยู่ในกรอบแห่งจริยธรรมแห่งวิชาชีพรวมทั้งได้กระทำความดีความชอบที่มีผลงานอันเป็นประโยชน์แก่ประเทศชาติ ศาสนาและประชาชน(๓) ไม่เคยถูกจำคุกโดยคำพิพากษาถึงที่สุดให้จำคุกหรือต้องคำพิพากษาให้ลงโทษจำคุกแต่ให้รอการลงโทษ หรือรอการกำหนดโทษไว้เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๔) ไม่เคยถูกลบชื่อออกจากสมาชิก หรือไม่เคยถูกลงโทษไล่ออก ปลดออกหรือให้ออกจากพนักงานเพราะทุจริตต่อหน้าที่ หรือถือว่ากระทำทุจริต และประพฤติมิชอบ(๕) ไม่เคยถูกเรียกคืนเครื่องราชอิสริยาภรณ์ตามพระราชกฤษฎีกาหรือกฎหมายอื่น เว้นแต่เป็นการส่งคืนเนื่องจากได้รับพระราชทานในชั้นที่สูงขึ้น(๖) ไม่เคยถูกลงโทษฐานประพฤติผิดมรรยาททนายความหรือถูกจำหน่ายชื่อออกจากทะเบียนทนายความข้อ ๘ การพิจารณาผลงานและการกระทำความดีความชอบอันเป็นประโยชน์ต่อประเทศชาติศาสนา และประชาชน ของบุคคล ให้พิจารณาภายใต้เงื่อนไขดังต่อไปนี้(๑)เป็นผลงานที่ทนายความกระทำให้แก่ผู้ต้องหาหรือจำเลยหรือผู้เสียหายในคดีอาญาหรือผู้ถูกควบคุมหรือคุมขัง ตามรัฐธรรมนูญแห่งราชอาณาจักรไทย พ.ศ. ๒๕๔๐หรือตามประมวลกฎหมายวิธีพิจารณาความอาญาหรือตามที่มีกฎหมายอื่นบัญญัติและได้ดำเนินการจนคดีเสร็จสิ้นหรือถึงที่สุดแล้วไม่น้อยกว่า ๓๐ เรื่อง(๒)เป็นผลงานในการให้ความช่วยเหลือหรือคุ้มครองสิทธิเสรีภาพของประชาชนตามโครงการหรืองานที่สภาทนายความมอบหมายหรือตามที่ได้รับการร้องขอจากประชาชน องค์การเอกชน หรือหน่วยงานของรัฐและได้ดำเนินการจนแล้วเสร็จและเกิดผลดีมาแล้วไม่น้อยกว่า ๓๐ เรื่อง(๓) เป็นหรือเคยเป็นคณะกรรมการ อนุกรรมการ หรือคณะทำงานตามที่หน่วยงานของรัฐร้องขอต่อสภาทนายความและได้ดำเนินการตามที่ได้รับมอบหมายจนเกิดผลดีต่อราชการหรือประชาชนมาแล้ว หรือ(๔) เป็นผลงานของตนเองและไม่เคยใช้เสนอขอพระราชทานจนได้รับพระราชทานเครื่องราชอิสริยาภรณ์ตามพระราชกฤษฎีกาหรือกฎหมายอื่นมาแล้วถ้าเป็นผลงานที่ทำร่วมกันเป็นหมู่คณะ จะต้องสรุปแยกผลงานของแต่ละบุคคลให้ชัดเจนเพื่อให้สามารถพิจารณาเป็นรายบุคคลตามความเหมาะสมได้ และ(๕) เป็นผลงานที่กระทำให้แก่สภาทนายความ หรือนิติบุคคลที่มีวัตถุประสงค์เพื่อการวิจัยและพัฒนากฎหมายการศึกษาวิชากฎหมายหรือการส่งเสริมความสามัคคีและความสมานฉันท์ของมวลหมู่ผู้ประกอบวิชาชีพทางกฎหมายข้อ ๙ การเสนอขอพระราชทานเครื่องราชอิสริยาภรณ์ให้แก่สมาชิกพนักงาน หรือบุคคลที่กระทำความดีความชอบตามข้อ ๘ ในกรณีปกติให้เสนอขอพระราชทานชั้นที่๗ เหรียญเงินดิเรกคุณาภรณ์ และอาจพิจารณาเสนอขอพระราชทานในชั้นที่สูงขึ้นตามลำดับเมื่อกระทำความดีความชอบเพิ่มขึ้นจนถึงชั้นที่ ๑ ปฐมดิเรกคุณาภรณ์โดยเว้นระยะเวลาแต่ละชั้นไม่น้อยกว่าห้าปีส่วนการเสนอขอพระราชทานเครื่องราชอิสริยาภรณ์เป็นกรณีพิเศษให้เป็นไปตามหลักเกณฑ์และเงื่อนไขที่กำหนดไว้ในบัญชีที่ ๑ บัญชีที่ ๒ และบัญชีที่ ๓ ท้ายข้อบังคับนี้สำหรับการเสนอขอพระราชทานเครื่องราชอิสริยาภรณ์เป็นกรณีพิเศษให้กับบุคคลใดที่ไม่ได้ระบุไว้ในข้อบังคับฉบับนี้ให้คณะกรรมการสภาทนายความ โดยความเห็นชอบของสภานายกพิเศษแห่งสภาทนายความสรุปความชอบของบุคคลผู้นั้นเสนอต่อกระทรวงยุติธรรมเพื่อพิจารณาเสนอขอพระราชทานเครื่องราชอิสริยาภรณ์ตามสมควรแก่ความชอบข้อ ๑๐ การกระทำความดีความชอบที่เป็นการบริจาคทรัพย์สินเพื่อการวิจัยและพัฒนากฎหมายการศึกษาวิชากฎหมาย การส่งเสริมความสามัคคีและความสมานฉันท์ของมวลหมู่ผู้ประกอบวิชาชีพทางกฎหมายหรือเพื่อการอื่นให้แก่สภาทนายความหรือนิติบุคคลที่มีวัตถุประสงค์เพื่อการวิจัยและพัฒนากฎหมาย การศึกษาวิชากฎหมายหรือการส่งเสริมความสามัคคีและความสมานฉันท์ของมวลหมู่ผู้ประกอบวิชาชีพทางกฎหมายทรัพย์สินที่บริจาคต้องเป็นทรัพย์สินของผู้บริจาคหรือที่ผู้บริจาคมีสิทธิบริจาคได้ในนามของตนและต้องอยู่ภายในเงื่อนไขในพระราชกฤษฎีกา มาตรา ๑๔ (๑) (๒) (๓) (๕)และ (๖)การบริจาคทรัพย์สินตามวรรคหนึ่งให้จัดทำเป็นหนังสือรับรองแสดงรายการบริจาคทรัพย์สินที่บริจาคและให้เลขาธิการสภาทนายความลงลายมือชื่อในหนังสือรับรองข้อ ๑๑ การเสนอขอพระราชทานเครื่องราชอิสริยาภรณ์ชั้นใดให้แก่สมาชิกพนักงาน หรือบุคคลที่กระทำความดีความชอบ ตามข้อ ๑๐ให้เป็นไปตามมูลค่าของทรัพย์สินที่บริจาคที่กำหนดไว้ในบัญชีที่ ๔ ท้ายข้อบังคับนี้ข้อ ๑๒ ให้คณะกรรมการสภาทนายความแต่งตั้งคณะอนุกรรมการตรวจสอบคุณสมบัติและผลงานของผู้ที่พึงเสนอชื่อขอพระราชทานเครื่องราชอิสริยาภรณ์ประกอบด้วยประธานกรรมการมรรยาททนายความ เป็นประธานอนุกรรมการอุปนายกฝ่ายนโยบายและแผนงาน อุปนายกฝ่ายปฏิบัติการ อุปนายกฝ่ายบริหารอุปนายกฝ่ายกิจการพิเศษ เป็นรองประธานอนุกรรมการเลขาธิการผู้แทนคณะกรรมการช่วยเหลือประชาชนทางกฎหมาย สภาทนายความผู้แทนคณะกรรมการสิทธิมนุษยชนสภาทนายความ ผู้แทนคณะกรรมการสิ่งแวดล้อมสภาทนายความผู้แทนกรรมการบริหารภาคที่คณะกรรมการสภาทนายความพิจารณาแต่งตั้ง จำนวน ๒ คนผู้แทนจากสำนักงานศาลยุติธรรม ผู้แทนจากกระทรวงยุติธรรม เป็นอนุกรรมการเลขานุการคณะกรรมการมรรยาททนายความ เป็นอนุกรรมการและเลขานุการให้คณะอนุกรรมการมีหน้าที่พิจารณาตรวจสอบคุณสมบัติตามข้อบังคับนี้และผลงานการกระทำความดีความชอบและความเหมาะสมของสมาชิก พนักงาน หรือบุคคลผู้พึงได้รับการพิจารณาเสนอชื่อขอพระราชทานเครื่องราชอิสริยาภรณ์ทั้งในกรณีปกติและกรณีพิเศษแล้วให้สรุปผลนำเสนอต่อคณะกรรมการสภาทนายความพิจารณารับรองและให้มีอำนาจแต่งตั้งคณะทำงานปฏิบัติหน้าที่กลั่นกรองจัดเตรียมข้อมูลผลงานการกระทำความดีความชอบของสมาชิกพนักงาน หรือบุคคล แล้วแต่กรณีและปฏิบัติหน้าที่อื่นที่เกี่ยวข้องตามที่คณะอนุกรรมการมอบหมายข้อ ๑๓ การเสนอขอพระราชทานเครื่องราชอิสริยาภรณ์ให้แก่สมาชิกพนักงาน หรือบุคคลตามข้อ ๑๒ เมื่อคณะกรรมการสภาทนายความให้การรับรองรายชื่อแล้วให้สภาทนายความเสนอชื่อนี้ต่อกระทรวงยุติธรรม เพื่อพิจารณาดำเนินการตามมาตรา ๒๓แห่งพระราชกฤษฎีกาข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๐มกราคม พ.ศ. ๒๕๕๐เดชอุดม ไกรฤทธิ์นายกสภาทนายความ[เอกสารแนบท้าย]๑.บัญชีที่ ๑ การเสนอขอพระราชทานเครื่องราชอิสริยาภรณ์ให้แก่สมาชิกสภาทนายความ๒.บัญชีที่ ๒ การเสนอขอพระราชทานเครื่องราชอิสริยาภรณ์ให้แก่สมาชิกสภาทนายความ๓.บัญชีที่ ๓ การเสนอขอพระราชทานเครื่องราชอิสริยาภรณ์ให้แก่สมาชิกสภาทนายความ๔.บัญชีที่ ๔ บัญชีแสดงจำนวนมูลค่าของทรัพย์สินที่เสนอขอพระราชทานเครื่องราชอิสริยาภรณ์(ดูข้อมูลจากภาพกฎหมาย)หมายเหตุ :-เหตุผลในการประกาศใช้ข้อบังคับสภาทนายความฉบับนี้ คือโดยที่พระบาทสมเด็จพระรามาธิบดีศรีสินทรมหาวชิราวุธพระมงกุฎเกล้าเจ้าอยู่หัวได้ทรงตราพระราชบัญญัติทนายความขึ้นเมื่อปี พุทธศักราช ๒๔๕๗ นับเนื่องเป็นเวลาที่ยาวนานสภาทนายความได้ดำเนินการตามพระราชปณิธาน ในการส่งเสริมวิชาชีพทนายความรวมทั้งควบคุมการประกอบวิชาชีพทนายความตลอดจนส่งเสริมความสามัคคีและผดุงเกียรติของสมาชิกด้วยดีตลอดมาเพื่อเป็นการส่งเสริมให้ทนายความซึ่งอุทิศตนทำงานช่วยเหลือสังคมในด้านการช่วยเหลือประชาชนทางกฎหมายตามวัตถุประสงค์ของสภาทนายความทั้งในด้านการเป็นวิทยากรผู้ให้คำบรรยายกฎหมายแก่ประชาชนและแก่ทนายความด้วยกันทั้งเป็นที่ปรึกษากฎหมายให้คำอธิบายและเผยแพร่ความรู้ทางกฎหมายแก่ประชาชนโดยเฉพาะทนายความผู้เป็นอาสาสมัครให้ความช่วยเหลือประชาชนทางกฎหมายโดยการเข้าเป็นทนายความว่าต่างแก้ต่างให้กับประชาชนที่ไม่ได้รับความเป็นธรรมและยากจนตามพระราชบัญญัติทนายความควบคุมความประพฤติและจริยธรรมของทนายความตามพระราชบัญญัติทนายความเพื่อไม่ให้ประชาชนทั่วไปเดือดร้อนรวมถึงการปฏิบัติหน้าที่ให้ความช่วยเหลือทางกฎหมายแก่ผู้ต้องหา จำเลยหรือผู้เสียหายในคดีอาญา และผู้ถูกควบคุมหรือคุมขัง ตามบทบัญญัติแห่งรัฐธรรมนูญและตามประมวลกฎหมายวิธีพิจารณาความอาญาให้เป็นที่ยอมรับโดยทั่วไปว่าเป็นผู้มีความประพฤติดีและมุ่งสร้างสรรค์สังคมให้อยู่ภายใต้หลักแห่งนิติธรรม ส่งเสริมงานตามแนวพระราชดำริของพระบาทสมเด็จพระเจ้าอยู่หัวโดยเฉพาะพระราชปณิธานแห่งพระองค์ท่านที่จะทรงปกครองแผ่นดินด้วยความเป็นธรรมส่งผลให้เกิดประโยชน์แก่ประเทศชาติ ศาสนา และประชาชนจนเป็นที่ประจักษ์สมควรได้รับการเสนอชื่อ และขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ จึงจำเป็นต้องตราข้อบังคับนี้มณฑิตา/ผู้จัดทำ๘ มีนาคม ๒๕๕๐นฤดล/ผู้ตรวจ๑๑ มกราคม ๑๕๕๔[๑] ราชกิจจานุเบกษาเล่ม ๑๒๔/ตอนพิเศษ ๒๓ ง/หน้า ๔๐/๒๘ กุมภาพันธ์ ๒๕๕๐